༣༩
་སེམས་ལས་རྡོ་རྗེ་འཛིན་པ་ཟུང་འཇུག་གི་སྐུ་འཐོབ་པར་འགྱུར་རོ་ཞེས་ཤེས་
པར་བྱའོ། །
གཉིས་པ་དེ་ལས་ཟུང་འཇུག་གི་སྐུར་ལྡང་ཚུལ་བཤད་པ་ནི། དོན་གྱི་ལྷན་
ཅིག་སྐྱེས་པ་དེ་ཉིད་ལས། །མཚན་དཔེས་བརྒྱན་པའི་ཡོངས་སུ་དག་པའི་སྐུ། །
དོན་དམ་འོད་གསལ་ཐུགས་དམ་མཉམ་སྦྱོར་བའི། །ཟུང་དུ་འཇུག་པའི་རྣལ་འབྱོར་
མཆོག་འགྲུབ་ཤོག །ཅེས་གསུངས་པའི་དོན་ནི། དོན་གྱི་ལྷན་ཅིག་སྐྱེས་པ་དོན་
གྱི་འོད་གསལ་གྱི་རླུང་སེམས་དེ་ཉིད་ལས། སྐུ་མཚན་དཔེས་བརྒྱན་པའི་ཡོངས་སུ་
དག་པའི་སྒྱུ་མའི་སྐུ་དང་། དོན་དམ་བདེན་པ་དང་རོ་གཅིག་ཏུ་ཞུགས་པའི་འོད་
གསལ་གྱི་ཡེ་ཤེས་གཉིས་སྐུ་ཐུགས་སུ་དངོས་པོ་གཅིག་ཏུ་མཉམ་པར་སྦྱོར་བའི་ཟུང་
དུ་འཇུག་པའི་རྣལ་འབྱོར་མཆོག་འགྲུབ་པར་ཤོག་ཅིག་ཅེས་པའོ། །དེ་ཡང་དོན་གྱི་
ལྷན་སྐྱེས་སམ་རྣམ་དག་ཡེ་ཤེས་ཀྱི་རྣལ་འབྱོར་རིམ་པ་བཞི་བའི་དོན་གྱི་འོད་གསལ་
དེ་ལས་ལྡང་བར་རྩོམ་པ་ན་ཟུང་འཇུག་གི་སྐུར་ལྡང་སྙམ་པའི་འཕེན་པའི་དབང་
གིས་རིམ་པ་བཞི་བའི་དོན་གྱི་འོད་གསལ་གྱི་བཞོན་པར་གྱུར་པའི་ཟག་མེད་ཀྱི་རླུང་
འོད་ཟེར་ལྔ་བས་ཉེར་ལེན་དང་། དེའི་སེམས་ཀྱི་ལྷན་ཅིག་བྱེད་རྐྱེན་བྱས་པ་ལ་
བརྟེན་ནས་མཚན་དཔེས་སྤྲས་པའི་ཡོངས་སུ་དག་པའི་སྒྱུ་མའི་སྐུ་རྡོ་རྗེ་འཇིགས་
བྱེད་ཡབ་ཡུམ་གྱི་རྣམ་པ་ཅན་རྣམ་སྨིན་གྱི་ཕུང་བོ་རྙིང་བ་ལས་གོ་ས་ལོགས་སུ་བྱེ
ནས་རིགས་འདྲ་རྒྱུན་མི་ཆད་པའི་ཚུལ་གྱིས་དངོས་གནས་ལ་གྲུབ། དེ་ལས་མཆེད་
པ་ནས་སྨིག་རྒྱུའི་བར་གྱི་རྟགས་རྣམས་འབྱུང་། དེའི་ཚེ་རིམ་པ་བཞི་བའི་རྣམ་
དག་ཡེ་ཤེས་ཀྱི་རྣལ་འབྱོར་འགགས་པ། རིགས་འདྲ་རྒྱུན་མི་ཆད་རྡོ་རྗེ་སྐུ་ཐོབ་
པ། ཉོན་སྒྲིབ་སྤངས་པའི་རྣམ་གྲོལ་ལམ་ཐོབ་པ། རང་རྒྱུད་ལྡན་གྱི་གང་ཟག་དགྲ་
བཅོམ་པར་གྱུར་པ་རྣམས་དུས་མཉམ་དུ་འབྱུང་བ་ཡིན་ནོ། །སྐབས་འདིར་ཟུང་
84

འཇུག་གི་གཙོ་བོ་རྟོགས་པ་ཟུང་འཇུག་མ་ཐོབ་ཀྱང་ཟུང་འཇུག་ཕལ་བ་སྤངས་པ་
ཟུང་འཇུག་ནི་ཐོབ་སྟེ། དེའི་ཚེ་མཚན་དཔེས་སྤྲས་པའི་དག་པ་སྒྱུ་མའི་སྐུ་དང་།
ཉོན་སྒྲིབ་སྤངས་པའི་སྤངས་པ་ངོ་བོ་དབྱེར་མི་ཕྱེད་པའི་ཟུང་འཇུག་ཐོབ་པའི་ཕྱིར།
འོ་ན་རྟོག་པ་ཟུང་འཇུག་དུས་ནམ་གྱི་ཚེ་ཐོབ་སྙམ་ན། དེ་ལྟ་བུའི་སྤངས་པ་ཟུང་
འཇུག་པ་དེས་ཆོས་ཐམས་ཅད་རང་བཞིན་མེད་དོ་སྙམ་དུ་བསྒོམ་པ་ལ་བརྟེན་ནས།
རླུང་ཐིམས་པའི་རིམ་པ་ལས་སྨིག་རྒྱུ་ནས་འོད་གསལ་གྱི་བར་གྱི་རྟགས་རྣམས་
འབྱུང་། འོད་གསལ་དེའི་ཚེ་སྐུ་མཚན་དཔེས་སྤྲས་པའི་དག་པའི་སྒྱུ་མའི་སྐུ་དང་།
ཐུགས་དོན་གྱི་འོད་གསལ་སྐུ་ཐུགས་སུ་དངོས་པོ་གཅིག་པའི་ཟུང་འཇུག་གི་གཙོ་
བོ་རྟོགས་པ་ཟུང་འཇུག་ཐོབ་ནས་སྔར་སློབ་མ་མྱོང་བའི་ལམ་ལ་གསར་དུ་སློབ་མི་
དགོས་ཤིང་། བསླབས་ཟིན་གོམས་པར་བྱེད་པ་ལ་འགལ་བ་མེད་དོ། །
དེ་ལྟ་བུའི་འོད་གསལ་དེ་ལས་ལྡང་བར་རྩོམ་པ་ན་མི་སློབ་པའི་ཟུང་འཇུག་གི་
སྐུར་ལྡང་སྙམ་པའི་འཕེན་པ་བཏང་བ་ལ་བརྟེན་ནས་ཡིད་ངོར་མི་སློབ་པའི་ཟུང་
འཇུག་གི་སྐུར་བཞེངས། དངོས་གནས་ལ་སློབ་པའི་ཟུང་འཇུག་གི་སྐུ་དེ་ཉིད་དུ་
གནས། དེ་དང་དུས་མཉམ་དུ་ལུགས་བཟློག་གི་ཉེར་ཐོབ་གྲུབ། ” དེ་ལས་མཆེད་པ་
ནས་སྨིག་རྒྱུའི་བར་གྱི་རྟགས་རྣམས་འབྱུང་། དེ་ལྟ་བུའི་ཟུང་འཇུག་པ་དེས་རྟེན་
བརྟེན་པའི་དཀྱིལ་འཁོར་སྤྲུལ་བ་སོགས་ཕྲ་བའི་སྤྲུལ་སྐུ་དུ་མ་ཞིག་ཀྱང་འཛིན་པར་
བྱེད་དོ། །མཉམ་བཞག་དེ་ལས་ལངས་པ་ན། རགས་པའི་ལུས་གང་ཡང་རུང་བ་
ཞིག་བཟུང་སྟེ། རྟེན་དེ་ལས་གནས་ནས་གདུལ་བྱ་ལ་ཆོས་སྟོན། ལས་རྒྱ་དང་
སྙོམས་པར་འཇུག བཟའ་བཏུང་ལོངས་སྤྱོད་རི་དྭགས་གཤོར་བ་སོགས་ཀྱི་རྗེས་
ཐོབ་ཀྱི་ཉམས་ལེན་གྱི་རིམ་པ་སྦྱོར་བར་བྱེད་དོ། །དེ་ཡང་སྤངས་པ་ཟུང་འཇུག་ཐོབ་
ནས་ཉོན་སྒྲིབ་ཟད་པར་སྤངས་ཟིན་པས། དེ་ནས་ཤེས་སྒྲིབ་སྤོང་བའི་མགོ་རྩོམ།
85

སློབ་པའི་ཟུང་འཇུག་གི་ཐོག་མ་ནས། སློབ་པ་མཐའི་དོན་གྱི་འོད་གསལ་གྱི་བར་ལ་
སྒོམ་ལམ་དགུར་བྱས་ཏེ་ཤེས་སྒྲིབ་ཆེ་འབྲིང་ཆུང་ངུ་དགུ་དང་སྤང་ལེན་དུ་སྦྱོར་བར་
བྱེད་དོ། །དེ་འདྲ་བའི་སློབ་པའི་ཟུང་འཇུག་པ་དེས་མི་སློབ་པའི་ཟུང་འཇུག་འགྲུབ་
69 6】 . .
ཕྱི
ཏུ་ཉེ་བའི་མཚན་མ་བརྟན་པོ་སཾབྷུ་ཊ་ལས་བཤད་པ་ལྟར་བྱུང་བ་ན། ཕྱིའི་རྐྱེན་ཕྱག་
རྒྱ་དང་སྙོམས་པར་འཇུག་པ་བཞིན་པའི་ངང་ནས་ཆོས་ཐམས་ཅད་རང་བཞིན་གྱིས་
མེད་དོ་སྙམ་དུ་བསྒོམས་པས། རླུང་ཐིམ་པའི་རིམ་པ་ལས་སྨིག་རྒྱུ་ནས་འོད་གསལ་
གྱི་བར་གྱི་རྟགས་རྣམས་འབྱུང་། དེ་ལྟ་བུའི་འོད་གསལ་སྐད་ཅིག་དང་བོ་དེ་སློབ་
པའི་མཐའི་དོན་གྱི་འོད་གསལ་དང་། ཤེས་སྒྲིབ་ཀྱི་དངོས་གཉེན་བར་ཆད་མེད་
ལམ་དུ་འཇོག་པར་བྱེད་དོ། །
འོ་ན་མི་སློབ་པའི་ཟུང་འཇུག་ཐོབ་ཏུ་ཉེ་བའི་མཚན་མ་སམྦྷྰ་ཊ་ལས་ཇི་ལྟར་
འབྱུང་ཞེ་ན་འདི་ལྟར་འབྱུང་སྟེ། དེ་ཉིད་ལས། དེར་འདི་ལྟ་བུའི་ཕུན་སུམ་ཚོགས་
པ་འབྱུང་སྟེ། ས་འདི་རྣམ་པ་དྲུག་ཏུ་གཡོས་ནས། བདུད་ཀྱི་གནས་སུ་ཆ་ལང་ལྟ་
བུའི་སྒྲ་གྲགས་པ་དང༌། ཕྱོགས་བཅུར་བསྐལ་བའི་མེ་ལྟ་བུའི་སྐར་མདའ་ལྟུང་བ་
དང་། རྒྱ་མཚོ་ཆེན་པོ་འཁྲུགས་པའི་སྒྲ་དང༌། ཐམས་ཅད་དུ་གནམ་རྡོ་ལྟུང་
དང་། དེ་ཉིད་དུ་བསྐལ་བའི་མེའི་གཟུགས。....
ཕྱག་རྒྱའི་སྐྱེ་གནས་ཀྱི་སྙིང་བོར་ཁམས་གསུམ་ཐམས་ཅད་སྣང་བ་དང་། ཚངས་
པ་དང་ཁྱབ་འཇུག་དང་། ཆུ་བདག་དང་། བརྒྱ་བྱིན་དང་། དྲག་པོ་དང་མེ་དང་
སྟོབས་བཟང་བོ་དང་། ཉི་མ་དང་ཟླ་བ་དང་། གནོད་སྦྱིན་དང་གྲུལ་བུམ་དང་།
དྲི་ཟ་དང་མིའམ་ཅི་དང་། ལྟོ་འཕྱེ་དང་ལྷའི་མཆོག་དང་། རིག་པ་འཛིན་པ་དང་།
ཆུས་འབྱུང་ལ་སོགས་པ་གང་ཞིག་གཞན་ཡང་སུམ་ཅུ་རྩ་གསུམ་དུ་གནས་པའི་ལྷ་
རྣམས་དེར་འོངས་ནས་ཡང་དག་པར་དགའ་བས་མེ་ཏོག་གིས་མཆོད་པར་བྱེད་དོ། །
D?
86

པི་ཝང་དང་གླིང་བུ་དང་། ཀུ་མུ་ད་དང་། ཏམྦུ་ར་དང་། དུང་དང་ཟངས་དུང་
གི་སྒྲ་དང༌། ནན་ཏི་དང་པ་ཊ་ཧ་དང༌། རྫ་རྔས་ནམ་མཁར་གནས་ཏེ་དེས་རྟག་
ཏུ་མཆོད་པར་བྱེད་དོ། །ལྷའི་བུ་མོ་དང་རིག་པ་འཛིན་པའི་རྒྱལ་བོའི་བུ་མོ་ཐམས་
ཅད་ཀྱིས་གར་བྱེད་པ་དང་། སིལ་སྙན་དུ་མ་བྱེད་པ་དང་། མི་འམ་ཅི་དང་གནོད་
སྦྱིན་གྱིས་གླུ་ལེན་པར་བྱེད་ཅིང་གར་བྱེད་པ་དང་། དེ་དགའ་བ་དང་བཅས་རྒྱལ་བ་
རྒྱལ་བ་ཞེས་རྟག་ཏུ་རོལ་བར་བྱེད་པ་དང་། གང་ཞིག་གྲུབ་པ་ལ་ནམ་མཁར་གནས་
པའི་ལྷ་རྣམས་ཀྱིས་ནི་ལེགས་སོའི་རྣམ་པ་རབ་ཏུ་གསོལ་བར་མཛད་དོ།
དགའ་ལྡན་དུ་གནས་པའི་ལྷ་རབ་མཆོག་དང་། གང་ཞིག་ལྷའི་བུ་མོ་དང་། རིག་
པ་འཛིན་པ་དང་། འོག་མིན་གྱི་བར་དུ་འོངས་ནས་ཕྱག་འཚལ་ཞིང་མེ་ཏོག་སྣ་
།གང་ཞིག་
ཚོགས་ཀྱི་རྣམ་པ་དང་དྲི་སྣ་ཚོགས་ཀྱི་དྲིའི་ཆར་དང་། བདུག་པ་སྣ་ཚོགས་ཀྱི་ཁྱད་
པར་གྱིས་གུས་པའི་ཚུལ་གྱིས་མཆོད་པར་བྱེད་དོ། །གཞན་ཡང་ཁྱོད་ལ་རྒྱས་པར་
བཤད་པའི་ཅི་ཞིག་དགོས་ཏེ། བསྒྲུབ་པར་བྱ་བའི་བསོད་ནམས་ཀྱིས་ཁམས་གསུམ་
དུ་སྐྱེས་པའི་མཆོད་པ་དེ་རྣམས་ཀྱིས་མཆོད་པ་བྱེད་དོ། །ཞེས་རྒྱ་ཆེར་བཀའ་བསྩལ་
པའི་ཕྱིར་རོ། །
གསུམ་པ་འབྲས་བུ་མངོན་དུ་བྱེད་པའི་ཚུལ་ནི། ནམ་མཁའ་ཇི་སྲིད་སྐུ་ལྔའི་
བདག་ཉིད་ཅན། །ཁ་སྦྱོར་བདུན་ལྡན་གོ་འཕང་མངོན་གྱུར་ནས། །མཐའ་དག་
འགྲོ་འདི་གོ་འཕང་དེ་ཉིད་ལ། །སྐད་ཅིག་ཉིད་ལ་བདེ་བླག་འགོད་པར་ཤོག །ཅེས་
གསུངས་པའི་དོན་ནི། ནམ་མཁའ་ཇི་སྲིད་གནས་ཀྱི་བར་དུ་སྐུའི་རིགས་འདྲ་རྒྱུན་
མི་ཆད་པར་གནས་པའམ། .. ཇི་སྲིད་ནམ་མཁས་ཁྱབ་པར་སྐུ་དང་འཕྲིན་ལས་ཀྱིས་
ཁྱབ་པ་ སྐུ་ལྔ་ཡེ་ཤེས་ལྔའི་བདག་ཉིད་ཅན་གྱི། ཁ་སྦྱོར་ཡན་ལག་བདུན་དང་
ལྡན་པའི་གོ་འཕང་སྒྲུབ་པ་བོ་བདག་ལ་མངོན་དུ་གྱུར་ནས། མཐའ་དག་འགྲོ་འདི་
87

སྟེ་འགྲོ་བ་མ་ལུས་པ་གོ་འཕང་དེ་ཉིད་ལ། སྐད་ཅིག་ཉིད་ལ་སྟེ་སྙིགས་དུས་ཀྱི་ཚེ་
གཅིག་ལ་གེགས་མེད་པར་བདེ་བླག་ཏུ་འགོད་པར་ཤོག་ཅིག་ཅེས་པའོ། །དེས་ན་
སློབ་པ་མཐའི་དོན་གྱི་འོད་གསལ་གྱི་སྐད་ཅིག་གཉིས་པར་ཤེས་བྱ་ལ་ཇི་ལྟ་བ་ལ་
མཉམ་པར་བཞག་བཞིན་པའི་ངང་ནས་ཤེས་བྱ་ཇི་སྙེད་ཐམས་ཅད་ལག་མཐིལ་དུ་སྐྱུ་
རུ་ར་བཞག་པ་ལྟར་མངོན་སུམ་དུ་གཟིགས་པ་དེའི་ཚེ་ན་རྣམ་མཁྱེན་སྐད་ཅིག་དང་
བོ་ཐོབ་པ། ཆོས་ཐམས་ཅད་རྣམ་པ་ཐམས་ཅད་དུ་མངོན་པར་རྫོགས་པར་སངས་
རྒྱས་པ། ཤེས་སྒྲིབ་ཟད་པར་སྤངས་པ། ཡང་དག་པའི་མཐའ་མངོན་དུ་བྱས་
པ། སློབ་པའི་ཟུང་འཇུག་གི་རིགས་འདྲ་ཕྱི་མ་ཞིག་ཁ་སྦྱོར་ཡན་ལག་བདུན་དང་
ལྡན་པའི་མི་སློབ་པའི་ཟུང་འཇུག་པའི་སྐུར་གྱུར་པ་གདུལ་བྱའི་དོན་དུ་སྤྲུལ་སྐུ་བྱེ་བ་
ཐེར་འབུམ་འགྱེད་པར་བྱེད་པ་རྣམས་དུས་མཚུངས་པའི་ཚུལ་གྱིས་འབྱུང་བར་ཤེས་
པར་བྱའོ། །འོ་ན་ཡན་ལག་བདུན་པོ་དེ་ཇི་ལྟ་བུ་སྙམ་ན། མཁས་པ་ངག་དབང་
གྲགས་པས། ལོངས་སྤྱོད་རྫོགས་དང་ཁ་སྦྱོར་བདེ་ཆེན་རང་བཞིན་མེད། །སྙིང་
རྗེས་ཡོངས་གང་རྒྱུན་མི་ཆད་དང་འགོག་པ་མེད། །ཡན་ལག་བདུན་བཤད། ཅེས་
འབྱུང་བ་ལྟར་ཏེ། སྐུ་མཚན་དཔེས་སྤྲས་པ། རང་སྣང་གི་རིག་མ་དང་མཉམ་པར་
སྦྱོར་བ། ལྷན་སྐྱེས་བདེ་ཆེན་དང་ལྡན་པ། རང་བཞིན་མེད་པ་སྟེ་སྟོང་བ་ཉིད་
རྟོགས་པའི་ཤེས་རབ་དང་ལྡན་པ། ཐུགས་རྒྱུད་སྙིང་རྗེ་ཆེན་པོས་ཡོངས་སུ་གང་བ།
འཁོར་བ་མ་སྟོང་གི་བར་དུ་སྐུའི་རིགས་འདྲ་རྒྱུན་མི་ཆད་པ། འགོག་པ་མེད་པ་སྟེ་
ཞི་མཐའ་སྤངས་པ་དང་བདུན་ནོ། །
དོན་མདོར་བསྡུས་ན། ལམ་འདི་སྒྲུབ་པ་བོས་ཐོག་མར་ལམ་གྱི་རྩ་བ་དགེ་བའི་
བཤེས་གཉེན་མཚན་ཉིད་དང་ལྡན་པ་ཞིག་ཚུལ་བཞིན་དུ་མཉེས་པར་བྱས་ཏེ། དེ་
ལས་འོངས་པའི་གདམས་ངག་རྣམས་ཚུལ་བཞིན་དུ་ཉམས་སུ་བླངས་པས་དལ་
88

འབྱོར་གྱི་སྐོར་ནས་གཟུང་། བྱང་ཆུབ་ཀྱི་སེམས་གཉིས་དང་བཅས་པ་ལ་མྱོང་བ་
ཐོན་ངེས་ཤིག་བྱས། དེའི་རྗེས་སུ་སྔགས་བླ་མེད་ཀྱི་ལམ་ལ་འཇུག་ན། རྡོ་རྗེ་སློབ་
དཔོན་མཚན་ཉིད་དང་ལྡན་པ་ཞིག་ལ་ཕར་ཕྱིན་ཐེག་པའི་སྐབས་ལས་འབུམ་འགྱུར་
གྱིས་བསྟེན་ཚུལ་ལྷག་པ་ཞིག་བྱས། དེས་ཀྱང་དཀྱིལ་འཁོར་རྣམ་པར་དག་པར་
བཅུག་སྟེ། དབང་རྒྱུད་སྡེ་ནས་འབྱུང་བ་ལྟར་བསྐུར། དེ་འདྲ་བའི་སློབ་མ་དེས་
ཀྱང་དབང་དུས་སུ་ཁས་བླངས་པའི་དམ་ཚིག་དང་སྡོམ་པ་སྲོག་ལས་ཀྱང་གཅེས་
པར་བྱས་ཏེ་བསྲུང་། དེ་ནས་སྐྱེ་ཤི་བར་དོ་གསུམ་ཡིད་ངོར་སྐུ་གསུམ་དུ་འཁྱེར་ནུས་
ཤིང༌། རྫོགས་རིམ་ཟབ་མོའི་རྒྱུད་སྨིན་བྱེད། བསྐྱེད་རིམ་ཕྲ་རགས་ལ་བསླབས་
པའི་དེ་མཐར་ཕྱིན་པ་ན་རྫོགས་རིམ་གྱི་དམིགས་པ་བསྒོམ་པ་ལ་འཇུག་སྟེ། ཐོག་
མར་སྔགས་ཀྱི་རྣལ་འབྱོར་གྱིས་རླུང་དབུ་མར་བསྡུ་བ་དང་། སྙིང་གའི་རྩ་མདུད་
ག༔
རྫོགས་པར་གྲོལ་བར་བྱས། བྱིན་གྱིས་བརླབས་པའི་རྣལ་འབྱོར་གྱིས་སྒྱུ་ལུས
ཀྱི་བསྒྲུབ་གཞི་སེམས་དབེན་གྱི་དཔེའི་འོད་གསལ་མཐར་ཐུག་བསྐྱེད། དེ་ལས་
དབྱིབས་ཀྱི་རྣལ་འབྱོར་རིམ་པ་གསུམ་པའི་སྒྱུ་མའི་སྐུར་བཞེངས། དེ་བསམ་གཏན་
གཉིས་ཀྱི་འོད་གསལ་དུ་བཅུག་པས། རྣམ་དག་ཡེ་ཤེས་ཀྱི་རྣལ་འབྱོར་རིམ་པ་བཞི་
བའི་དོན་གྱི་འོད་གསལ་འབྱུང་། དེའི་རླུང་སེམས་ལས་སློབ་པའི་ཟུང་འཇུག་གི
སྐུར་བཞེངས། དེ་ནས་ཕྱི་ནང་གི་ཐབས་ལ་བརྟེན་ནས་མི་སློབ་པའི་ཟུང་འཇུག་གི་
སྐུར་མངོན་པར་རྫོགས་པ་སངས་རྒྱས་ནས། གདུལ་བྱ་ཐ་མལ་བའི་དོན་དུ་མཆོག་
གི་སྤྲུལ་སྐུའི་མཛད་པ་བཅུ་གཉིས་ཀྱི་ཚུལ་སྟོན་པ་དང་། རྩ་བའི་ལོངས་སྐུ་དེ་ནི་
ཇི་སྲིད་འཁོར་བ་མ་སྟོང་གི་བར་དུ་སྐུའི་རིགས་འདྲ་རྒྱུན་མི་ཆད་པའི་ཚུལ་གྱིས་
བཞུགས་པ་རྣམས་ནི་གདུལ་བྱ་རིན་པོ་ཆེ་ལྟ་བུའི་གང་ཟག་དཔལ་རྡོ་རྗེ་འཇིགས་
བྱེད་ཀྱི་ལམ་ལ་བརྟེན་ནས་ཚེ་གཅིག་ལ་འཚང་རྒྱ་བའི་ལམ་གྱི་རིམ་པ་ཚང་ལ་མ་
89

ནོར་བ་ཡིན་ནོ། །
འདིར་འབད་དགེ་ཚོགས་ཇི་སྙེད་བསགས་པ་རྣམས། །ཚེ་རབས་ཀུན་ཏུ་
འཇམ་དཔལ་ཞི་ཁྲོ་ཡིས། །འབྲལ་མེད་རྗེས་སུ་བཟུང་ནས་སྐུ་གསུམ་གྱི། །གོ་
འཕང་མངོན་དུ་བྱེད་པའི་རྒྱུར་གྱུར་ཅིག །ཅེས་ཐམས་ཅད་མཁྱེན་པ་དགེ་འདུན་རྒྱ་
མཚོས་མཛད་པའི་དཔལ་རྡོ་རྗེ་འཇིགས་བྱེད་ཀྱི་སྨོན་ལམ་གྱི་ཊིཀྐ་འདིའི་བསྐྱེད་རིམ་གྱི་ཐད་
ཚིག་ཊིཀ་ཙམ་ལས་རྒྱས་པར་དཔལ་རྡོ་རྗེ་འཇིགས་བྱེད་ཀྱི་བསྐྱེད་རིམ་དུ་བཤད་ཟིན་པས།
འདིར་རྒྱས་པར་མ་བྲིས་ལ། བསྐྱེད་རིམ་དེར་མ་བྲིས་པའི་ཐིག་གི་སྐོར་དང་རྫོགས་རིམ་རྣམས་
རྒྱས་པར་བྱས་ནས་བཤད་པ་འདི་ནི་བསླབ་པ་གསུམ་གྱི་རྒྱུད་ཕྱུག་ཅིང་མང་ཐོས་ཡོན་ཏན་གྱིས་
མངོན་པར་མཐོ་བ་ནེའི་མན་པཎྜི་ཏ་ཆོས་རྗེ་ཀོའུ་ཤྲཱི་བློ་བཟང་རྒྱལ་མཚན་དང་། ངེད་ཀྱི་གསོལ་
དཔོན་དགེ་སློང་བློ་བཟང་སྟོབས་ལྡན་གཉིས་ཀྱིས་བསྐུལ་བའི་ངོར། ཁྱབ་བདག་འཁོར་ལོའི་
མགོན་པོ་རྡོ་རྗེ་འཆང་བཀའ་དྲིན་གསུམ་ལྡན་དཔལ་ལྡན་བླ་མ་དམ་པ་ངག་དབང་བློ་བཟང་བཀྲ་
ཤིས་དཔལ་བཟང་བོའི་ཞལ་སྔ་ནས་དང་། འཇམ་དཔལ་མིའི་རྣམ་རོལ་རྡོ་རྗེ་འཆང་འཇམ་
དབྱངས་བློ་གྲོས་དཔལ་བཟང་བོའི་ཞལ་སྔ་ནས་དང་། རིགས་ཀུན་བདག་པོ་ཀུན་སྤངས་བཀའ་
དྲིན་མཉམ་མེད་དཔལ་ལྡན་བླ་མ་རྡོ་རྗེ་འཆང་ངག་དབང་ཆོས་སྐྱོང་རྒྱ་མཚོ་དཔལ་བཟང་བོ་
རྣམས་ཀྱི་ཞབས་རྡུལ་སྤྱི་བོར་བླངས་པའི་མཐུ་ལས་ཆོས་འདི་སྐོར་གྱི་དབང་ལུང་ཁྲིད་སོགས་
མང་དུ་ཐོས་པའི༧བློ་བཟང་བསྟན་པའི་ཉི་མས་མཚོ་བདུན་གྱི་དགོན་པར་སྦྱར་བའི་ཡི་གེ་བ་
ཡང་གསོལ་དཔོན་དེ་ཉིད་ཀྱིས་བྲིས་པ་འདིས་ཀྱང་རྗེ་ཡབ་སྲས་ཀྱི་བསྟན་པ་སྤྱི་དང་། ཁྱད་པར་
བཅོམ་ལྡན་འདས་གཤིན་རྗེའི་གཤེད་ཀྱི་རིམ་པ་གཉིས་ཀྱི་བསྟན་པའི་གནད་རྣམས་ཕྱོགས་དུས་
ཀུན་ཏུ་རྒྱས་པར་བྱེད་ནུས་པར་གྱུར་ཅིག ། ། །
90